《巫山高》
明代·黄谏

巫山高，夹青天。一叶扁舟通石罅，数行客泪落哀猿。

蜿蜒绵亘百馀里，瑶姬封此知何年。朝云暮雨相往旋，朝朝暮暮阳台前。

楚王何事来入梦，词客因之空浪传。巫山之灵尚未泯，至今云雨已渺然。

峡中流水向东去，猿声夜夜闻江边。

作者简介：（1412—?）明扬州府高邮人，先世于明初徙兰州。字廷臣，别号兰坡。博学多艺，工隶篆行楷，亦善画。正统七年进士及第，授编修，历官侍讲学士。天顺初兼尚宝寺卿，出使安南。迁翰林院学士，后谪广州通判，从学者甚众。后召还，卒于梅岭驿。生平好评品泉水。有《使南稿》、《兰坡集》等。